เรื่องร้องเรียน (ถนน,เสนอแนะ,ร้องเรียน,ทางเท้า) วันที่ 2023-08-21 04:09:16 — แขวงท่าข้าม เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032765

ขอให้ปรับปรุงการให้บริการของเจ้าหน้าที่ประจำโรงพยาบาลผู้สูงอายุบางขุนเทียน แผนกฉุกเฉิน หรือ ER ถนนบางขุนเทียนชายทะเล แขวงท่าข้าม เขตบางขุนเทียน กรุงเทพมหานคร เนื่องจากผู้ร้องแจ้งว่า เมื่อช่วงเช้า (ไม่ทราบเวลาแน่ชัด) ผู้ร้องได้พาบุตรชายไปเข้ารับการตรวจรักษาตัวที่โรงพยาบาลผู้สูงอายุบางขุนเทียน แต่ทางโรงพยาบาลฯ แจ้งว่า บุตรชายมีอาการไม่ค่อยหนัก จึงแนะนำให้ผู้ร้องพาบุตรชายไปรักษาที่คลินิก หลังจากเข้ารักษาและตรวจอาการกับทางคลินิก ทางคลินิกแจ้งว่า บุตรชายมีอาการไข้ขึ้นสูงและเป็นไข้หวัดใหญ่ไม่ทราบสายพันธุ์ และต้องเข้าการรักษาขั้นปฐมภูมิ จึงได้จัดทำเอกสารส่งตัวไปรักษาต่อที่โรงพยาบาลผู้สูงอายุบางขุนเทียน ต่อมาผู้ร้องได้พาบุตรมาถึงโรงพยาบาลฯ ได้นำบุตรชายไปยังแผนกโรคระบบทางเดินหายใจ หรือ แผนก ARI เพื่อทำจากวัดชีพจรการเต้นของหัวใจ และพบว่า บุตรชายมีอาการไข้ขึ้นสูงถึง 39.8 องศา รวมถึงหัวใจเต้นแรงกว่าปกติ ทางแผนกโรคระบบทางเดินหายใจ หรือ แผนก ARI  จึงทำการส่งตัวไปยังแผนกฉุกเฉิน ทางเจ้าหน้าที่แผนกฉุกเฉิน เพศหญิง (ไม่ทราบชื่อ-นามสกุล) สวมใส่เสื้อสีน้ำเงิน ตัวเล็ก ผมยาว และมัดผม แจ้งกับผู้ร้องว่า ตอนนี้เป็นเวลาพักเที่ยง ต้องรอหมอมาตรวจตอนช่วงเวลา 13.00 น.  จนถึง เวลา 13.30 น.  บุตรชายของผู้ร้องก็ยังไม่ได้เข้ารับการตรวจรักษาพยาบาล โดยผู้ร้องและบุตรชายนอนรอบนรถของทางโรงพยาบาลฯ (ระบุตามผู้ร้องแจ้ง) เพื่อรอการเข้ารับการตรวจรักษา เบื้องต้นผู้ร้องได้แจ้งร้องขอกับทางโรงพยาบาลฯ เพื่อขอให้เร่งทำการตรวจรักษาให้บุตรชายของผู้ร้อง ซึ่งผู้ร้องรู้สึกกังวลใจมาก และเห็นว่า การตรวจรักษาอาการผู้ป่วยที่ล่าช้า ทำให้ผู้ป่วยทรมานเจ็บป่วยจากไข้ขึ้นสูง ส่งผลให้ประชาชนไม่ได้รับความสะดวกในการใช้บริการ จึงขอให้มีการปรับปรุงการให้บริการของเจ้าหน้าที่ประจำโรงพยาบาลผู้สูงอายุบางขุนเทียน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata